Senter for forskning og utvikling i helsevitenskap (CIDICS)

Senter for forskning og utvikling i helsevitenskap (CIDICS) ved Universidad Autónoma de Nuevo León (UANL, Autonomous University of Nuevo León), er en institusjon som gir det meksikanske samfunnet akademisk forskningsinfrastruktur innenfor områdene helse, biomedisin og bioteknologi.

Det har sitt hovedkvarter i en seksetasjes bygning på 15 500 m2, beliggende innenfor campusområdet for helsevitenskap i UANL der José Eleuterio González-gaten og Dr. Carlos Canseco-gaten krysser hverandre i Mitras Centro-kvarteret, i byen Monterrey, Nuevo León, México.

Historie 
Byggingen ble startet på et forslag fra daværende generalsekretær i UANL og nåværende tidligere rektor Dr. Jesús Ancer Rodríguez, og en engasjert gjeng tidligere studenter og andre støttespillere av universitet i desember 2006. Den ble innviet 29. september 2009 av daværende guvernør i Nuevo León, Lic. José Natividad González Paras, og rektor Ing. José Antonio González Treviño ved UANL (2003-2009).

CIDICS (tidligere også kalt CIDCS), ble åpnet som et tverrfaglig senter, og utvikler forskning med mål om å styrke og samhandle de mange fakultetene ved Senteret for Forskning og Utvikling i Helsevitenskap.

Forskerstaben ved CIDICS består av professorer ved UANL, som også arbeider ved det [medisinske fakultet, universitetssykehuset, og fakultetene for odontologi, biologi, veterinærmedisin og dyrevitenskap, kjemi, helse og ernæring, psykologi, sykepleie, idrettsorganisering, samt universitetets helsesenter og pasientstasjon.

Organisasjon 
CIDICS arbeider med en enkel og effektiv administrasjon- og organisasjonsstruktur som gjør samordning av ressurser enklere, og legger særlig vekt på mennesker og samfunnsmål for institusjonen (utover arbeidskraft og fasiliteter). Dens leder er Dr. Carlos E. Medina De la Garza.

Visjon 

Senterets visjon er å gjennomføre vitenskapelig og teknologisk forskning for å generere kunnskap egnet til å løse prioriterte helseproblemer på et lokalt, nasjonalt og internasjonalt nivå. Senteret jobber også for integrere grunnleggende helsetilbud, sykehustjenester og folkehelse for å bidra til en vitenskapelig, nyskapende og konkurransedyktig utvikling av den nordøstlige regionen av Mexico. Senteret knytter sammen næringsutvikling og bioteknologi for å skape en kunnskapsbasert økonomi.

Kompetanse 
CIDICS er blitt et senter for fremragende forskning knyttet til de høyeste standarder for nasjonal og internasjonal kvalitet til trening av vitenskapsmenn, -kvinner og forskere, for generering og formidling av kunnskap og utvikling og teknologisk innovasjon i henhold til behovene til globalisering. Senteret jobber også med å utvikle et rammeverk for internasjonalt samarbeid for å øke universitetets vitenskapelige og teknologiske kvalitet, og på sikt bli en ledende institusjon innenfor forskning og utvikling av helsevitenskap.

Arbeid 

CIDICS er i verdensteten når det gjelder utvikling av fasiliteter, teknologi og instrumenter for å forstå, definere og formidle viktige spørsmål innenfor helseteknisk og medisinsk arbeid. Senteret er et bredt foretak, og arbeider med alt fra folkehelse, der data innhentes og analyseres for å utvikle politiske rettningslinjer, til høyteknologiske laboratorier hvor genomikk og proteomikk kombineres for å tilpasse medisin til den enkelte pasients behov.

Tverrfaglige team driver forskning og praktisk undervisning i samarbeid med andre utdannings- og forskningssentre, det være seg UANL, andre universiteter, innenlandsk eller utenlandsk produksjonssektor.

Organisasjonsstruktur 
Kontoret til direktoratet har nær kontakt med den administrative koordinasjonen, som ledes av Ing. Felipe E. Garza Garcia, og den akademiske koordinasjonen, som ledes av Dr. Dora Elia Cortés Hernández. Det er avdelinger for Kunnskapsforvaltning, Informasjon og Samfunnskontakt, Databehandling og Multimedia, i tillegg til et Utvalg for Bioetikk, Biosikkerhet og Forskning. Senteret har følgende arbeidsgrupper, som alle har en ansvarlig person

 Bioetikk
 Bioimage
 Biologiske modellenheter
 Biosikkerhet
 CIMAT (en selvstendig avdeling for Biostatistikk og Matematikk av CONACyT)
 Farmakologisk og Helseteknisk Forskning
 Integrert og Spesialisert Odontologisk Forskning
 Vekstpatogener
 Celle- og genterapi (Eksperimentell Terapi)
 Helsepsykologi
 Forebygging av HIV-ETS (sykepleie)
 Immunomodulatorer
 Influensa og Luftveispatogener
 Kunnskapsforvaltning
 Molekylærbiologi, Genomikk og Sekvensering
 Nevrovitenskap
 Forskning i Folkehelse
 Vaksineforskning
 Vevsteknologi

Infrastruktur 

CIDICS’ laboratoriumer har infrastruktur som inneholder: 

 Pyrosekvenseringsutstyr og ulike plattformer for forskning på komparativ genhybridisering og mikromatriser. 
 Proteomikkplattform for proteinforskning. 
 Alt utstyr nødvendig for stamcelleforskining og genterapi. 
 Et fullt team for epidemiologiske studier og folkehelse. 
 Molekylær diagnostikk av smittestoffer knyttet til blant annet respiratoriske og orale infeksjoner, og kjønnssykdommer. 
 Et team med ansvar for konflikthåndtering og biosikkerhet. 
 Et høyteknologisk rom designet for bruk av biologiske modeller. 
 Laboratorier for forskning knyttet til søvnproblemer, psykoonkologi, stress og avhengighet.

CIDICS har i tillegg et auditorium med kapasitet på 200 personer, og møterom tilrettelagt for akademiske og vitenskapelige aktiviteter (konferanser, symposier, workshops, etc.).

Referanser

Eksterne lenker
 Offisielt nettsted for autonome universitetet i Nuevo León UANL
 Forskningssentre ved autonome universitetet i Nuevo León UANL
 Offisielle nettstedet for Senter for Forskning og Utvikling i helsefag
 CIDICS Science for vår Society

Universiteter i Mexico